A4-0160/97

Ψήφισμα σχετικά με την Ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο με θέμα: Οι επιπτώσεις και η αποτελεσματικότητα της ενιαίας αγοράς (COM(96)0520 τελικό - C4-0655/96) και σχετικά με το «Έγγραφο Εργασίας της Επιτροπής: Η ανασκόπηση της εσωτερικής αγοράς το 1996" (SEC(96)2378) - C4- 0007/97)

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής (COM(96)0520 - C4-0655/96),

- έχοντας υπόψη το εσωτερικό έγγραφο εργασίας της Επιτροπής (SEC(96)2378 - C4-0007/97),

- έχοντας υπόψη τα ψηφίσματά του της 15ης Νοεμβρίου 1995 σχετικά με την έκθεση της Επιτροπής για την εσωτερική αγορά της Κοινότητας το 1994 ((ΕΕ C 323 της 4.12.1995, σελ. 51.)) και της 13ης Νοεμβρίου 1996 σχετικά με την έκθεση της Επιτροπής σχετικά με την εσωτερική αγορά 1995 ((ΕΕ C 362 της 2.12.1996, σελ. 140.)),

- έχοντας υπόψη τα ψηφίσματά του, της 10ης Απριλίου 1997 σχετικά με την απλούστευση της νομοθεσίας που αφορά την εσωτερική αγορά (SLIM) ((ΣΠ της ημερομηνίας αυτής, Μέρος ΙΙ, σημείο 3)), και της 24ης Απριλίου 1997, σχετικά με την ενίσχυση του συστήματος αποτίμησης των επιπτώσεων

((ΣΠ της ημερομηνίας αυτής, Μέρος ΙΙ, σημείο 17.))- έχοντας υπόψη το ψήφισμά του της 12ης Ιουλίου 1995 σχετικά με τις εργασίες της Επιτροπής Αναφορών κατά το κοινοβουλευτικό έτος 1994-1995 ((ΕΕ C249 της 25.9.95, σελ. 71)) και της 19ης Ιουλίου 1996 σχετικά με τις εργασίες της Επιτροπής Αναφορών κατά την κοινοβουλευτική περίοδο 1995-1996 ((ΕΕ C261 της 9.9.1996, σελ. 195)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών και της Επιτροπής Απασχόλησης και Κοινωνικών Υποθέσεων (A4-0160/97),

Α. εκτιμώντας ότι το πρόγραμμα της ενιαίας αγοράς 1985 αποτελεί το μόνο εκτεταμένο, προσανατολισμένο προς την προσφορά, πρόγραμμα μετά τη δημιουργία της ΕΕ, το οποίο αποβλέπει:

α) στην πλήρη εφαρμογή των τεσσάρων βασικών ελευθεριών σε όλες τις σφαίρες της οικονομικής ζωής της ΕΕ,

β) στην επίτευξη ενός υψηλού επιπέδου δημιουργίας θέσεων απασχολήσεως και αειφόρου αναπτύξεως και στη βελτίωση της ανταγωνιστικότητας της ΕΕ,

γ) στην εγκαθίδρυση του μεγαλύτερου - οικονομικά ολοκληρωμένου - χώρου στον κόσμο,

Β. εκτιμώντας ότι η Επιτροπή ισχυρίζεται ότι έχει στη διάθεσή της επαρκείς αποδείξεις για τις θετικές οικονομικές συνέπειες της ενιαίας αγοράς, οι οποίες οφείλονται στις πέντε οικονομικές συνέργειες:

α) στον εντεινόμενο ανταγωνισμό μεταξύ των επιχειρήσεων στους τομείς της μεταποιήσεως και των υπηρεσιών,

β) στην επιτάχυνση της βιομηχανικής αναδιαρθρώσεως,

γ) στη μεγαλύτερη προσφορά προϊόντων και υπηρεσιών,

δ) στο αποτελεσματικό διασυνοριακό σύστημα αποστολής προϊόντων,

ε) στη μεγαλύτερη κινητικότητα των προσώπων[semigr ]

Γ. εκτιμώντας ότι η Επιτροπή έχει αξιολογήσει τις προαναφερθείσες πέντε οικονομικές συνέργειες και υποστηρίζει ότι το πρόγραμμα της ενιαίας αγοράς (ΠΕΑ) έχει συμβάλλει:

α) στη δημιουργία 300.000 έως 900.000 περισσοτέρων θέσεων εργασίας,

β) στην αύξηση του εισοδήματος στην ΕΕ από 1,1 σε 1,5% κατά την περίοδο 1987-1993,

γ) στην επίτευξη χαμηλότερου ποσοστού πληθωρισμού κατά 1,0 έως 1,5%,

δ) στην ενίσχυση της οικονομικής συγκλίσεως και συνοχής μεταξύ των περιφερειών της ΕΕ[semigr ]

Δ. εκτιμώντας ότι κατά την άποψη της Επιτροπής οι καθυστερίσεις στην εφαρμογή και εκτέλεση των κανόνων της ενιαίας αγοράς σε εθνικό επίπεδο παρεμποδίζουν την ικανότητα της ενιαίας αγοράς να συμβάλλει στο μέγιστο δυνατό βαθμό στην ανάπτυξη, την ανταγωνιστικότητα και τη δημιουργία θέσεων απασχολήσεως,

Ε. εκτιμώντας, ότι σύμφωνα με τα έγγραφα της Επιτροπής, το νομοθετικό πλαίσιο της ενιαίας αγοράς που αφορά την ελεύθερη κυκλοφορία των προϊόντων έχει σχεδόν ολοκληρωθεί, αλλά οι μετακινήσεις στο εσωτερικό της ΕΚ είναι περιορισμένες και αφορούν συγκεκριμένα μόνο επαγγέλματα όπως διευθυντές επιχειρήσεων, γιατροί και ειδικευμένο τεχνικό προσωπικό,

ΣΤ. εκτιμώντας ότι η έλλειψη κινητικότητας του εργατικού δυναμικού σε εθνικό επίπεδο πρέπει να αντιμετωπισθεί ενεργά μέσω καινοτόμων και επινοητικών προγραμμάτων που θα έχουν ως στόχο την ενίσχυση της κινητικότητας, και τα οποία θα περιλαμβάνουν βελτιωμένη και ειδικά προσαρμοσμένη στις ανάγκες της ενιαίας αγοράς εκπαίδευση και κατάρτιση,

Ζ. εκτιμώντας ότι η έλλειψη ενιαίας διαδικασίας έννομης προσφυγής υπονομεύει την νομική ασφάλεια σε επίπεδο ΕΕ[semigr ] εκτιμώντας επίσης ότι η ύπαρξη δεκαεπτά διαφορετικών νομικών συστημάτων (ενώ στο Ηνωμένο Βασίλειο υπάρχουν τρείς διαφορετικοί νομικοί τομείς για εσωτερικές υποθέσεις) δημιουργεί σημαντικές άμεσες και έμμεσες πρόσθετες δαπάνες και εμποδίζει την ίση και αποτελεσματική πρόσβαση των πολιτών και των επιχειρήσεων στη δικαιοσύνη[semigr ] εκτιμώντας ότι η κατάσταση αυτή καθιστά επιχειρησιακές συναλλαγές σε ορισμένες αγορές της ΕΕ περισσότερο ριψοκίνδυνες και δαπανηρές από ότι σε άλλες αγορές, όπως αποδεικνύεται από τα προβλήματα συσσώρευσης χρεών/καθυστέρησης πληρωμών που αντιμετωπίστηκαν σε εμπορικές συναλλαγές εντός της ΕΕ,

Η. εκτιμώντας ότι η θέσπιση κανόνων σε επίπεδο ΕΕ σχετικά με την ιδιοκτησία των μέσων ενημέρωσης έχει ουσιαστική σημασία για την ορθή λειτουργία της ενιαίας αγοράς στον εν λόγω τομέα,

Θ. εκτιμώντας ότι η επίτευξη σημαντικής προόδου στην κατάργηση των ελέγχων στα πρόσωπα στα σύνορα είναι αμφίβολη, εφόσον η σχετική νομοθεσία βασίζεται στις υφιστάμενες διακυβερνητικές συμφωνίες,

Ι. εκτιμώντας ότι η επίτευξη των στόχων του άρθρου 2 της Συνθήκης ΕΚ που αποβλέπει στην προώθηση μιας «σταθερής, μη πληθωριστικής και σεβόμενης το περιβάλλον αναπτύξεως» συνεπάγεται ότι η περιβαλλοντική πολιτική και η ενιαία αγορά πρέπει να αλληλοσυμπληρώνονται,

ΙΑ. εκτιμώντας ότι τα διάφορα εμπόδια στο εμπόριο και στις επενδύσεις, οι καθυστερήσεις στα σύνορα, οι προτιμησιακές συμβάσεις, οι περίπλοκες νομοθετικές και φορολογικές ρυθμίσεις επηρεάζουν αρνητικά τους καταναλωτές που καταβάλλουν υψηλές τιμές και έχουν περιορισμένες δυνατότητες επιλογής,

ΙΒ. εκτιμώντας ότι τα 120 εκατ. παιδιά που ζουν στην ΕΕ διατρέχουν κίνδυνο λόγω της πολυσχιδούς ανάπτυξης της ενιαίας αγοράς όσον αφορά την ελεύθερη κυκλοφορία προσώπων, προϊόντων και υπηρεσιών,

ΙΓ. εκτιμώντας ότι έχει σημειωθεί σοβαρή πρόοδος όσον αφορά την κατάργηση των περιορισμών που έχουν επιπτώσεις στις αγορές υπηρεσιών, αν και δεν έχουν ακόμη αντιμετωπισθεί οι φορολογικές πτυχές της εν λόγω ελευθερώσεως,

ΙΔ. εκτιμώντας ότι το Πρόγραμμα Ενιαίας Αγοράς (ΠΕΑ) με περισσότερες από 280 οδηγίες έχει εξαλείψει περίπου 100.000 εθνικούς κανόνες, διατάξεις περί επισήμανσης, διαδικασίες ελέγχου και μέτρα προστασίας των καταναλωτών και ότι έχει καταργήσει 60 εκατομμύρια τελωνειακές και φορολογικές διαδικασίες,

ΙΕ. εκτιμώντας ότι η διαχείριση της κοινοτικής νομοθεσίας στον τομέα της ενιαίας αγοράς συνεχίζει να αποτελεί καθήκον των διαχειριστικών επιτροπών, γεγονός το οποίο δημιουργεί σοβαρά προβλήματα όσον αφορά την αξιοποίηση της επιστημονικής βοήθειας και προκαλεί αναπόφευκτη σύγκρουση με το Ευρωπαϊκό Κοινοβούλιο στο ζήτημα της επιτροπολογίας,

ΙΣΤ. εκτιμώντας ότι η αποτυχία κρατών μελών να μεταφέρουν το ΠΕΑ στην εθνική τους νομοθεσία, σε συνδυασμό με την πρακτική τους να αποκλίνουν από την κοινοτική νομοθεσία, έχει οδηγήσει σε υπερβολική πληθώρα ρυθμίσεων σε επίπεδο κρατών μελών με τη θέσπιση περιττών εθνικών συμπληρωματικών διατάξεων,

1. συμφωνεί με τις πολιτικές συστάσεις της Επιτροπής όσον αφορά:

α) την ευθύνη των εθνικών διοικήσεων για την εφαρμογή της νομοθεσίας για την ενιαία αγορά και των κανόνων της Συνθήκης καθώς επίσης και για την επανεξέταση και μείωση των υπερβολικών εθνικών ρυθμίσεων που προκαλούν περιττή γραφειοκρατία και υπερβολικές δαπάνες,

β) την ευθύνη της Κοινότητας για την ολοκλήρωση του ΠΕΑ του 1985 σε καθοριστικής σημασίας τομείς όπως η κατάργηση των συνοριακών ελέγχων στα πρόσωπα, η φορολογία, το εταιρικό δίκαιο και οι κρατικές προμήθειες καθώς και για την προσαρμογή της κοινοτικής νομοθεσίας σε τομείς όπως ο ανταγωνισμός, η προστασία των καταναλωτών και το περιβάλλον[semigr ]

2. θεωρεί ότι η Επιτροπή πρέπει να αποκαλύψει και να κατονομάσει εκείνα τα κράτη μέλη τα οποία δεν έχουν μειώσει την εθνική τους νομοθεσία, πράγμα το οποίο εμποδίζει την ανάπτυξη της εσωτερικής αγοράς[semigr ] πιστεύει επίσης ότι η Επιτροπή πρέπει να αποκαλύψει εκείνα τα κράτη μέλη που δεν έχουν μεταφέρει την κοινοτική νομοθεσία στο εθνικό τους δίκαιο, καθώς και εκείνα τα κράτη μέλη, τα οποία κατέστησαν περιπλοκότερο το κοινοτικό δίκαιο θεσπίζοντας περιττές εθνικές διατάξεις και πρακτικές[semigr ]

3. κατά την άποψή του, το γεγονός ότι το ΠΕΑ έχει δημιουργήσει αύξηση του ΑΕΠ της τάξεως του 1,5%, η οποία με τη σειρά της οδήγησε σε αύξηση του πλούτου της ΕΕ κατά 130 δισ. δολάρια το έτος 1996, αποδεικνύει ότι η ολοκλήρωση της ενιαίας αγοράς αποτελεί το αποτελεσματικότερο και αποδοτικότερο μέσο για τη δημιουργία βιώσιμων θέσεων εργασίας για τους πολίτες της ΕΕ[semigr ]

4. φρονεί ότι μολονότι η καθιέρωση του ΕΥΡΩ το 1999 θα εξαλείψει τα μειονεκτήματα που προκύπτουν από τους κινδύνους των συναλλαγματικών ισοτιμιών και θα αυξήσει τη διαφάνεια των τιμών και τον ανταγωνισμό, εντούτοις είναι απολύτως αναγκαίο να αντιμετωπισθούν εκείνες οι πτυχές του ενιαίου νομίσματος που αφορούν την προστασία των καταναλωτών[semigr ]

5. εκφράζει την ικανοποίησή του για το γεγονός ότι το ΠΕΑ έχει οδηγήσει σε λίαν θετικά οικονομικά αποτελέσματα, αν και κατά την εν λόγω οικονομική αξιολόγηση δεν θα πρέπει να λησμονούνται δύο παράγοντες όπως η αύξηση του μεγέθους της αγοράς της ΕΕ εξ αιτίας της προσχωρήσεως πέντε νέων κρατών μελών, η γερμανική ενοποίηση και οι νέες αγορές που δημιουργούνται λόγω των μεταρρυθμίσεων στην Κεντρική και Ανατολική Ευρώπη[semigr ]

6. πιστεύει ότι η Επιτροπή προσδιορίζει με ορθότητα ορισμένες μικροοικονομικές συνέπειες που απορρέουν από την εξάλειψη των εμπορικών φραγμών (δηλαδή τις βελτιώσεις στην κατανομή των πόρων, τις οικονομίες κλίμακας και την εξειδίκευση), αλλά τονίζει παράλληλα ότι η ελευθέρωση του εμπορίου, όταν δεν συνοδεύτεται από άλλες πολιτικές, όπως περιβαλλοντικής και κοινωνικής προστασίας, δεν θα αποδώσει τα αποτελέσματα που ορίζει το άρθρο 2 της Συνθήκης[semigr ] συμφωνεί ότι η Επιτροπή πρέπει να αντιμετωπίζει με προσοχή συμπεριφορές που περιορίζουν τον ανταγωνισμό και να αναλάβει ενεργό δράση για την εξάλειψη των συμπράξεων επιχειρήσεων, μονοπωλίων και καταχρήσεων ηγετικών θέσεων στην αγορά,[semigr ]

7. τονίζει το γεγονός ότι το ΠΕΑ έδωσε ώθηση στο εμπόριο και τις επενδύσεις, προκάλεσε όμως και εκτροπή των επενδύσεων από τις χώρες ΕΖΕΣ προς τα κράτη μέλη της ΕΕ[semigr ] οι οικονομικές αυτές συνέπειες και η απορρέουσα από αυτές αναδιανομή του εισοδήματος και οι διαρθρώσεις των εμπορικών σχέσεων δεν έχουν ακόμη αναλυθεί σε βάθος από την Επιτροπή[semigr ]

8. πιστεύει ότι μπορεί κανείς να συμφωνήσει με το επιχείρημα ότι το ΠΕΑ έχει ευνοήσει τις συγκεντρώσεις, τις συγχωνεύσεις και τις εξαγορές επειδή το μεγαλύτερο μέγεθος της αγοράς προωθεί την εξειδίκευση και αυξάνει τον αριθμό των αποτελεσματικών επιχειρήσεων[semigr ]

9. εκφράζει την ανησυχία του για το γεγονός ότι οι μικρομεσαίες επιχειρήσεις (ΜΜΕ) δεν έχουν κατορθώσει να αξιοποιήσουν τα οφέλη της μεγάλης ενιαίας αγοράς στην ΕΕ, ούτε έχουν κατορθώσει να συμμετάσχουν σε δημόσια προγράμματα. Από την άλλη πλευρά οι ΜΜΕ έχουν επιβαρυνθεί με 415 επιπλέον οδηγίες της ΕΕ εκτός από τις 400 νέες προτάσεις των κρατών μελών ετησίως[semigr ]

10. πιστεύει ότι η Επιτροπή πρέπει να εκπονήσει στοχοθετημένο σχέδιο δράσης, πέραν του εκτελουμένου τρίτου πολυετούς προγράμματος για τις ΜΜΕ 1997-2000, προκειμένου να δοθεί η δυνατότητα στις ΜΜΕ να συμμετάσχουν στην ενιαία αγορά και να επωφεληθούν από αυτήν[semigr ] πιστεύει επίσης ότι η Επιτροπή πρέπει να παρουσιάσει ένα «VADEMECUM» για την τήρηση των νομικών διατάξεων που διέπουν την ενιαία αγορά, το οποίο θα βοηθήσει τις επιχειρήσεις, τη βιομηχανία και ιδιαίτερα τις ΜΜΕ[semigr ]

11. διαπιστώνει με ενδιαφέρον ότι η Επιτροπή τονίζει το γεγονός ότι η κινητικότητα των εργαζομένων θα βελτιωθεί εφόσον το σύστημα κοινωνικής προστασίας (συντάξεις, ταμεία υγείας, οικογενειακά επιδόματα) είναι επαρκές και έχει εναρμονισθεί σε ικανοποιητικό βαθμό μεταξύ των κρατών μελών[semigr ]

12. καλεί την Επιτροπή να επεξεργαστεί ευρωπαϊκές νομοθετικές προτάσεις για τον ιδιωτικό τομέα ασφάλισης συντάξεων, κατά το πρότυπο της νομοθεσίας που ισχύει ήδη για τους τομείς της ατομικής ευθύνης και της ασφάλειας ζωής, προκειμένου να διασφαλισθεί η ορθή λειτουργία της εσωτερικής αγοράς στον τομέα των ασφαλίσεων στο σύνολό του και να διευκολυνθεί η ελεύθερη κυκλοφορία των εργαζομένων στην ευρωπαϊκή αγορά εργασίας,

13. τονίζει το γεγονός ότι μια αποτελεσματική εσωτερική αγορά προκειμένου να λειτουργεί ομαλά χρειάζεται ισχυρές οργανώσεις καταναλωτών και διαδικασίες αποζημιώσεως και προσφυγής που να βασίζονται σε εναρμονισμένη και απλοποιημένη νομοθεσία[semigr ] η Επιτροπή καλείται να εξετάσει τη δυνατότητα μετατροπής των Ευρωπαϊκών Κέντρων Πληροφοριών (ΕΚΠ) σε Υπηρεσίες Αποζημιώσεως και Προσφυγής (ΥΑΠ) σε κάθε κράτος μέλος[semigr ] οι τελευταίες θα μπορούσαν να αναλάβουν το κόστος που προκύπτει από την άσκηση προσφυγής ενώπιον ενός εθνικού δικαστηρίου[semigr ]

14. συμφωνεί με την Επιτροπή ότι η εθνική νομοθεσία στον τομέα του περιβάλλοντος μπορεί να αποκλείνει εφόσον δεν βασίζεται σε κανόνες και κατευθυντήριες γραμμές της ΕΕ και μπορεί να οδηγήσει σε κατακερματισμό της ενιαίας αγοράς[semigr ] ενθαρρύνει ως εκ τούτου την Επιτροπή να υποβάλει σε έλεγχο τις εθνικές ρυθμίσεις που αφορούν α) εκπομπές από διαλυτικές ουσίες, β) προγράμματα οικολογικής σημάνσεως και γ) διαχείριση των απορριμμάτων[semigr ]

15. εκφράζει την ανησυχία του για την ανεπαρκή μεταφορά στην εθνική νομοθεσία των μέτρων για την ενιαία αγορά (μόνο το 56% των μέτρων που προέβλεπε η Λευκή Βίβλος του 1985 έχουν μεταφερθεί) σε καθοριστικής σημασίας τομείς, όπως κρατικές προμήθειες, υπηρεσίες επενδύσεων και ασφαλιστικό σύστημα καθώς επίσης και για τις διαφορετικές μεθόδους εφαρμογής μεταξύ των κρατών μελών[semigr ] εξάλλου η τάση ορισμένων κρατών μελών να θεσπίζουν νέους λεπτομερείς τεχνικούς κανονισμούς (ετησίως θεσπίζονται 450 περίπου νέοι εθνικοί τεχνικοί κανόνες) μπορεί να δημιουργήσει νέα εμπόδια στην ολοκλήρωση της ενιαίας αγοράς[semigr ]

16. συμφωνεί με την Επιτροπή ότι μια αποτελεσματική ενιαία αγορά προϋποθέτει ένα απλοποιημένο φορολογικό σύστημα σε επίπεδο ΕΕ, το οποίο δεν επιτρέπει τη διπλή φορολόγηση, καταπολεμά τη φοροδιαφυγή και δημιουργεί κίνητρα για επενδύσεις, φέρνοντας την ευρωπαϊκή οικονομία πιο κοντά σε ένα πρότυπο αειφόρου ανάπτυξης[semigr ]

17. καλεί την Επιτροπή να υποβάλει έκθεση σχετικά με την φορολογική πολιτική για την ενιαία αγορά, η οποία θα εξαίρει ιδιαίτερα τις ευκαιρίες δημιουργίας θέσεων εργασίας, θα ενθαρρύνει επιχειρησιακές πρωτοβουλίες και θα προωθεί μια αποτελεσματική περιβαλλοντική πολιτική[semigr ]

18. καλεί την Επιτροπή, το Συμβούλιο και τα κράτη μέλη, στο πλαίσιο της Διακυβερνητικής Διάσκεψης, να συμπληρώσουν με κοινή ευρωπαϊκή πολιτική στον τομέα της απασχόλησης τις εξαιρετικά χαμηλές, σε σύγκριση με τον αριθμό των θέσεων απασχόλησης που λείπουν στην Ευρώπη, επιπτώσεις της Ενιαίας Αγοράς στην πολιτική απασχόλησης[semigr ]

19. καλεί την Επιτροπή να συμπεριλάβει επίσης στις προσπάθειές της για την εναρμόνιση της φορολογίας των επιχειρήσεων το θέμα της φορολογικής ελάφρυνσης του παράγοντα «εργασία» και τη θέσπιση φορολογίας οικολογικής κατεύθυνσης[semigr ]

20. εκφράζει, με βάση την εμπειρία του ΠΕΑ, την πεποίθησή του ότι προκειμένου να διασφαλισθεί ότι η εκπόνηση νομοθετικών προτάσεων να είναι ανεξάρτητη από οιαδήποτε συμφέροντα - ούτως ώστε να εξασφαλίζεται η καλύτερη δυνατή προστασία της υγείας, της ασφάλειας και του περιβάλλοντος - είναι απαραίτητο να υπάρξει μεταβολή στην αυτονομία, τη δομή και σύνθεση των επιστημονικών επιτροπών τόσο όσον αφορά την επιτροπολογία όσον και όσον αφορά τον έλεγχό της[semigr ]

21. καλεί την Επιτροπή να επιταχύνει, ακόμη και μέσω τροποποιήσεως προτάσεων και υφισταμένων νομικών διατάξεων, τη θέσπιση νομοθεσίας σε τομείς καθοριστικής σημασίας που αφορούν την ελεύθερη κυκλοφορία και το δικαίωμα εγκατάστασης των προσώπων, τη δημιουργία μίας ευρωπαϊκής ανώνυμης εταιρίας, τη φορολόγηση των προσόδων από επενδύσεις, την αναγνώριση διπλωμάτων και αποδεικτικών εγγράφων επαγγελματικών προσόντων, τα δίκτυα επικοινωνίας και διαβιβάσεως πληροφοριών και την ολοκλήρωση της ενιαίας αγοράς στον τομέα της ενέργειας[semigr ]

22. ενθαρρύνει την Επιτροπή να συνεχίσει τις προσπάθειές της για την απλούστευση της νομοθεσίας καταργώντας περιττούς και περίπλοκους κανονισμούς στο πλαίσιο της νέας πρωτοβουλίας SLIM, να καταργήσει δύο εναπομένοντες φραγμούς, τους οποίους ο Επίτροπος Monti περιέγραψε ως την «μαύρη τρύπα» της ενιαίας αγοράς, δηλαδή τους τομείς των δημοσίων συμβάσεων και των κρατικών ενισχύσεων, και να ολοκληρώσει τα διευρωπαϊκά δίκτυα στους τομείς της ενέργειας, των μεταφορών και των τηλεπικοινωνιών[semigr ]

23. πιστεύει ότι η Επιτροπή πρέπει να καθορίσει στο σχέδιο δράσης που ανακοίνωσε ποιά στοιχεία απαρτίζουν την ενιαία αγορά, επισημαίνοντας τους τομείς εκείνους για τους οποίους απαιτούνται: i) κανονισμοί, ii) οδηγίες, iii) αμοιβαία αναγνώριση, καθώς και εκείνους οι οποίοι πρέπει iv) να μην εναρμονιστούν και να παραμείνουν ως έχουν[semigr ]

24. ζητεί από την Επιτροπή να υποβάλει στο Συμβούλιο και το Κοινοβούλιο ένα πρόγραμμα δράσεως για τις προσεχείς νομοθετικές προτάσεις στον τομέα του ΠΕΑ, για τα μέτρα της Επιτροπής για την εφαρμογή του ψηφίσματός του της 4ης Ιουλίου 1996 σχετικά με σύσταση της Επιτροπής για τις καθυστερήσεις στις πληρωμές (( ΕΕ C 211 της 22.7.1996, σελ. 43)), για τις πρωτοβουλίες της Επιτροπής για την εκπόνηση ενός νέου προγράμματος δράσεως για τις ΜΜΕ με στόχο την αύξηση της διαφάνειας των νομοθετικών διατάξεων στο πλαίσιο του ΠΕΑ και την ενίσχυσή τους κατά την αξιοποίηση των δυνατοτήτων τους για τη δημιουργία θέσεων απασχολήσεως, καθώς επίσης και για τα μέτρα της Επιτροπής για την προώθηση του ΠΕΑ ως αναπτυξιακού προτύπου για τις χώρες της Κεντρικής και Ανατολικής Ευρώπης[semigr ]

25. υποστηρίζει ότι η Επιτροπή πρέπει να εισαγάγει Σύστημα Ελέγχου σε επίπεδο ΕΕ για την παρακολούθηση της ορθής, ενδεδειγμένης και συνεχούς εφαρμογής του κοινοτικού δικαίου μέσω εθνικών συστημάτων ελέγχο[semigr ] πρέπει επίσης να καθοριστεί η αρμόδια για την εφαρμογή της ευρωπαϊκής νομοθεσίας εθνική αρχή, η οποία θα καταχωρηθεί σε αντίστοιχο κατάλογο, ώστε να διασφαλισθεί η διαφάνεια και η ταχεία ρύθμιση προβλημάτων[semigr ]

26. πιστεύει ότι η Επιτροπή πρέπει να δρομολογήσει πρωτοβουλία ώστε η ΕΕ να μπορέσει να τροποποιήσει την ενιαία αγορά της λαμβάνοντας υπόψη τη διεύρυνση και τις προκλήσεις που προκύπτουν από τις νέες διεθνείς εξελίξεις, ιδιαίτερα στους τομείς της βιοτεχνολογίας, της ενέργειας και των υπηρεσιών πληροφοριών, έχοντας ως γνώμονα ότι η μετάβαση στο νέο πρότυπο ανάπτυξης, που περιγράφεται στο 10ο κεφάλαιο της Λευκής Βίβλου για την ανάπτυξη, την ανταγωνιστικότητα και την απασχόληση (COM(94)0700), μπορεί να επιτευχθεί μόνο με το κατάλληλο «μίγμα» πολιτικών[semigr ]

27. καλεί την Επιτροπή και το Συμβούλιο να λάβουν μέτρα ιδίως κατά της πρόσθετης ρύπανσης του περιβάλλοντος που προέρχεται από την αύξηση της κυκλοφορίας και να μεριμνήσουν για την τήρηση των στόχων της Κοινότητας στον τομέα της περιβαλλοντικής πολιτικής[semigr ]

28. πιστεύει ότι η Επιτροπή, στο πλαίσιο του εκτελούμενου προγράμματος εκθέσεων και μελετών της σχετικά με την ανάπτυξη της ενιαίας αγοράς πρέπει να εκπονήσει μελέτη που θα αφορά τις συνέπειες της ενιαίας αγοράς στα 120 εκατ. παιδιά που ζουν στην ΕΕ[semigr ] πιστεύει επίσης ότι δεν πρέπει να αποδυναμωθεί η εθνική νομοθεσία που αφορά την προστασία των παιδιών[semigr ] καλεί την Επιτροπή να υποβάλει στο Συμβούλιο και το Κοινοβούλιο μια νομοθετική πρόταση σχετικά με την ευθύνη των παραγωγών για την ασφάλεια των προϊόντων, η οποία θα προστατεύει τα παιδιά από τις δυσμενείς συνέπειες της ελευθερώσεως της ενιαίας αγοράς[semigr ] οι ακόλουθες πτυχές πρέπει να τύχουν ιδιαίτερης προσοχής: ασφάλεια των παιχνιδιών, καθίσματα αυτοκινήτων, επικίνδυνες ουσίες, ασφάλεια πυροτεχνημάτων και προδιαγραφές ασφάλειας για οικιακές συσκευές[semigr ]

29. πρεσβεύει ότι η Επιτροπή πρέπει να διασφαλίσει την πλήρη ενσωμάτωση της πολιτικής για την προστασία των καταναλωτών στο κοινοτικό δίκαιο κατά τη δημιουργία και την εφαρμογή του[semigr ] μια τέτοια πολιτική πρέπει να περιλαμβάνει την ορθή σήμανση των προϊόντων, σαφείς και απλές διαδικασίες αναφορών, διασυνοριακές εγγυήσεις και ενεργό διαβούλευση με ομάδες καταναλωτών κατά την χάραξη και εφαρμογή της πολιτικής προστασίας των καταναλωτών[semigr ]

30. καλεί την Επιτροπή να εξετάσει ιδιαίτερα τον τομέα των υπηρεσιών στην εσωτερική αγορά, προπαντός των υπηρεσιών που έχουν άμεση σχέση με την παραγωγή, να διαπιστώσει τη συμβολή τους στην ενίσχυση της ανταγωνιστικότητας και στην ένταση της απασχόλησης και, πέραν του τομέα της κοινωνίας των πληροφοριών, να εκπονήσει πρόγραμμα δράσης σε κοινοτικό επίπεδο[semigr ]

31. χαιρετίζει τις προτάσεις της Επιτροπής για την ολοκλήρωση το νομοθετικού πλαισίου σε κοινοτικό επίπεδο, φρονεί όμως ότι πρέπει να συμπληρωθεί με τα ακόλουθα σημεία: μέτρα για την αύξηση της νομικής ασφάλειας στο πλαίσιο της κοινωνίας πληροφοριών, μέτρα προστασίας καταναλωτών σε συνάρτηση με τις χρηματοοικονομικές υπηρεσίες και την εισαγωγή του Euro[semigr ]

32. πιστεύει ότι η διαρκής, επαγρύπνηση και η συνεχής προσοχή όσον αφορά την εφαρμογή των αυστηρότερων μέτρων για την καταπολέμηση της απάτης στην ενιαία αγορά έχουν υψίστη σημασία για τη διασφάλιση της ορθής λειτουργίας της ενιαίας αγοράς[semigr ]

33. ζητεί από την Επιτροπή να μελετήσει τη βιομηχανία των μέσων ενημέρωσης, στο πλαίσιο των περί ανταγωνισμού άρθρων της Συνθήκης ΕΚ, και ιδιαίτερα του άρθρου 86, και εν συνεχεία να υποβάλει νομοθετική πρόταση για τη δημιουργία αποτελεσματικής ενιαίας αγοράς στον τομέα των μέσων ενημέρωσης, η οποία θα εξασφαλίζει την κατάργηση διαφόρων εθνικών νομικών διατάξεων που αφορούν την ιδιοκτησία των μέσων ενημέρωσης, θα καθιστά τον τομέα αυτό διαφανή για διασυνοριακές επενδύσεις και θα εξασφαλίζει την πολυφωνία, προωθώντας παράλληλα τις αρχές του άρθρου 128 της Συνθήκης ΕΚ που αφορά τον πολιτισμό[semigr ]

34. επιμένει στην θέσπιση μιας προθεσμίας για τις πρωτοβουλίες της Επιτροπής που αποβλέπουν στην υλοποίηση του παρόντος ψηφίσματος[semigr ] όλες οι υπόλοιπες νομοθετικές προτάσεις θα πρέπει να έχουν υποβληθεί έως το τέλος του 1997 και η μεταφορά των μέτρων του ΠΕΑ στην εθνική νομοθεσία θα πρέπει να έχει ολοκληρωθεί πριν από την έναρξη της ΟΝΕ[semigr ]

35. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και τα κοινοβούλια των κρατών μελών.